CELEX: 32021D2102
Language: bg
Date: 2021-06-28 00:00:00
Title: Решение (ЕС) 2021/2102 на Съвета от 28 юни 2021 година за подписване, от името на Европейския съюз, и временно прилагане на Споразумение за общо авиационно пространство между Европейския съюз и неговите държави членки, от една страна, и Република Армения, от друга страна

1.12.2021   
               
               
                  BG
               
               
                  Официален вестник на Европейския съюз
               
               
                  L 429/15
               
            
         РЕШЕНИЕ (ЕС) 2021/2102 НА СЪВЕТА
         от 28 юни 2021 година
         за подписване, от името на Европейския съюз, и временно прилагане на Споразумение за общо авиационно пространство между Европейския съюз и неговите държави членки, от една страна, и Република Армения, от друга страна
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 100, параграф 2 във връзка с член 218, параграфи 5 и 7 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     На 1 декември 2016 г. Съветът упълномощи Комисията да започне преговори с Република Армения за споразумение за общо авиационно пространство. Преговорите приключиха успешно с парафиране на Споразумението за общо авиационно пространство между Европейския съюз и неговите държави членки, от една страна, и Република Армения от друга страна (наричано по-долу „споразумението“) на 24 ноември 2017 г.
                  
               
                     (2)
                  
                  
                     Подписването на споразумението от името на Съюза и временното му прилагане не засягат разпределението на компетентностите между Съюза и неговите държави членки. Настоящото решение не следва да се тълкува като използване на възможността Съюзът да упражнява външната си компетентност по отношение на областите, попадащи в обхвата на споразумението, които попадат в обхвата на споделената компетентност, доколкото тази компетентност все още не е упражнявана вътрешно от Съюза.
                  
               
                     (3)
                  
                  
                     Споразумението следва да се подпише и да се прилага временно до приключване на необходимите процедури за влизането му в сила.
                  
               
                     (4)
                  
                  
                     Целесъобразно е да се определи процедурата, която трябва да се следва по отношение на позицията, която трябва да се заеме от името на Съюза във връзка с решенията на Съвместния комитет по член 27, параграф 7 от споразумението относно включването на законодателството на Съюза в приложение II към него,
                  
               ПРИЕ НАСТОЯЩОТО РЕШЕНИЕ:
         
            Член 1
            С настоящото се одобрява от името на Съюза подписването на Споразумението за общо авиационно пространство между Европейския съюз и неговите държави членки, от една страна, и Република Армения, от друга страна, при условие че то бъде сключено (1).
         
         
            Член 2
            Председателят на Съвета е оправомощен да посочи лицето (лицата), упълномощено(и) да подпише(ат) споразумението от името на Съюза.
         
         
            Член 3
            Споразумението се прилага временно в съответствие с член 30, параграфи 4 и 5 от него до приключване на необходимите процедури за влизането му в сила.
         
         
            Член 4
            Комисията е упълномощена да приеме, след като се консултира достатъчно рано със Съвета или неговите подготвителни органи, както Съветът реши, позицията, която трябва да се заеме от името на Съюза по отношение на решенията на Съвместния комитет съгласно член 27, параграф 7 от споразумението относно преразглеждането на приложение II към споразумението, доколкото то се отнася до включването на законодателство на Съюза в посоченото приложение, при условие че са необходими някакви технически корекции.
         
         
            Член 5
            Настоящото решение влиза в сила в деня на приемането му.
         
         
            Съставено в Люксембург на 28 юни 2021 година.
            
               
                  За Съвета
               
               
                  Председател
               
               M. do C. ANTUNES
            
         
         
            (1)  Вж. страница 17 от настоящия брой на Официален вестник.